Exqrch/javanese-Komodo-pixelgpt huggingface dataset:
Ukuman adat arupå penghaturan banten pecaruan sakjané luwih nuju ukuman sosial sartå supåyå tuwuh råså isin kanthi pangarêp supåyå ora mbalèni manèh
Menåwå sanksi arupå dhuwit, masarakat bakal mikir kanthi ekonomis lan nganggêp ènthèng luput kang wis dilakoni amargå biså mbayar
Ukuman arupå penghaturan sesajèn duwé paèdah sekala lan niskala
Sekala atêgês marang alam, lan niskala marang Ida Hyang Widi Wasa
Ukuman penghaturan banten pecaruan menåwå ånå kang mbuwang uwuh sakarepé dhéwé, digawé wiwit taun 2005, manut asiling rapat déså (paruman)
Menåwå nglakoni luput kang pådhå ping akèh, mulå paukumané ora bakal owah, yå iku tetep ngaturaké banten ånå ing papat papan suci ing Désa Adat Panglipuran
Montor lan mobil ora olih mlêbu ing njêro Déså Adat Panglipuran, mulå ora ånå polusi ing déså iki
Montor lan mobil kang diduwèni masarakat déså didélèhaké ing garasi kang manggon ing mburi umah lan nduwèni jalur kang bedå
Kanggo prakårå rokok ugå ånå aturané, yaiku kanggo wong kang kêpèngin ngrokok kudu lungå mênyang papan khusus kang disamêktakaké kanggo ngrokok
Papan kang resik kaya déné Déså Adat Panglipuran mènèhi kêmarêman ånå ing atiné sabên wong
Mulå sing såpå wongé kêpèngin ngrasakaké marêmé ati jalaran alam kang asri, ora prêlu mikir ping loro utawané ping têlu, andang nuju mênyang Déså Adat Panglipuran minångkå déså paling rêsik sajagad.
Hamzah Sulaeman Hamzah Sulaéman ya iku pengusaha, seniman, lan perancang busana sing manggon ana ing Ngayogyakarta
Hamzah Sulaéman iku generasi kaloro kulawarga Grup Mirota kang nduwé punjeré oleh-oleh, Hamzah Bathik, papan mangan, lan sanggar tari
Hamzah tunggalé papat ya iku Yangky Iswanti, Siswanto, Ninik Wijayanti, lan Aryanti
Hamzah kuliah ana ing Universitas Gadjah Mada jurusan Biologi ananging ora nganti rampung banjur kuliah ing Universitas Sanata Dharma njupuk jurusan basa Inggris
Sawisé lulus saka Sanata Dharma, Hamzah nyambut gawé ing Amérikah Sarékat dadi juru ladi kapal pesiar
Sabaliné saka Amérika, Hamzah banjur ngembangaké usaha wongtuwané
Hamzah uga seniman kang seneng akting lan tari, dhèwèké uga diceluk Raminten amarga lakoné dadi wong wédok Jawa tuwa ana ing kethoprak dhagelan “Péngkolan”
"The House of Raminten" ya iku omahé Hamzah Sulaéman kang digawé warung jamu amarga Hamzah kepingin mbudidaya jamu ing kalangan bocah enom
Mula Hamzah mbangun kafé kang nduwé kahanan kang tradhisional lan ngangkat konsèp angkringan mligi Ngayogyakarta
Menu baku kang ditawaraké ya iku sega kucing, sega liwet lan sega ijo
"The Waroeng of Raminten" ya iku papan mangan kang diyasa ing 26 Dhésémber 2008, nduwé konsèp rèstoran kang mewah, unik lan antik
Warung iki nduwé cabang ing Jl
FM Noto No.7 Kota Baru, Mirota Batik lantai 3 Jl.A Yani (Malioboro) lan Jl.Kaliurang KM 15,5
Kabèh cabang ana ing Ngayogyakarta
Nalika lumebu rèstoran, disuguhaké tembang Jawa lan pajangan-pajangan khas Jawa
Hamzah Sulaéman nduwé tékad nglestarikaké budaya Jawa kang wiwit saka ngenalaké jamu lan ngangkat angkringan
Budaya Jawa kang kenthel bisa dideleng saka para pamong migunakaké busana abdi dalem kraton
Pamong wédok migunakaké kemben khas Jawa
Hamzah uga ora kepingin mbukak papan mangan kang padha ing kutha liyané
Amarga visi utama papan mangan iki ya iku kanggo narik wisatawan teka nèng Ngayogyakarta
Supaya kanggo ningkataké pariwisata Ngayogyakarta
"The House of Raminten" uga dadi toko souvenir lan olèh-olèh khas Ngayogyakarta.
Wisata pasisir Gunungkidul Wisata pasisir Gunungkidul inggih punika papan wisata kang kapernah wonten ing sisih kidul kabupatèn Gunungkidul
Kabupatèn Gunungkidul inggih punika salah satunggaling kabupaten wonten ing provinsi Daerah Istimewa Yogyakarta
Kabupatèn Gunungkidul wiyaripun kirang langkung 1.485,36 km pesagi
Cacah jiwa utawi bebrayan ing taun 2007 inggih punika 756.987, kanthi kepadatan pendhudhuk 510 jiwa/km pasagi
Gunungkidul punika wonten 18 kecamatan, 144 désa, 1431 dhusun, 3114 RW, saha 7077 RT
Kabupatèn Gunungkidul gadhah potènsi perekonomian ingkang saé sanget kadosta budhidaya tani, iwak, ternak, alas, tetuwuhan, kèwan, indhustri, saha potènsi wisata
Wonten ing sisih lèr Gunungkidul inggih punika Kabupatèn Klathèn saha Kabupatèn Sukaharja
Wonten ing sisih kidulipun punika Samodra Hindhia
Sisih kileèipun punika Kabupaten Bantul saha Kabupaten Sléman
Lan sisih wetanipun punika Kabupatèn Wanagiri (Dinas Pariwisata saha Kebudayaan Kabupaten Gunungkidul, 2007)
Ingkang wonten pasisiripun ing sisih kidul, kanthi dawanipun kirang langkung 70 kilomèter
Kahanan lemah wontèn ing Kabupatèn Gunungkidul inggih punika dhataran inggil saha garing
Bab punika ingkang ndadosaken para masarakat ingkang tani namung saged tani nalika ing musim rendheng kemawon
Para masarakat tani punika biyasanipun nandur wohwohan palawija ing antawisipun kadasta jagung, tela, saha dhelé
Kabupatèn Gunungkidul ugi anggadhahi topografi wujudipun pagunungan ingkang kabentuk saking watu kapur
Bab punika ingkang ndadosaken Kabupatèn Gunungkidul punika dados Pagunungan Kapur (karst) Sewu
Wiyarupun papan karts ing Kabupatèn Gunungkidul punika kirang langkung 13.000 km pasagi
Bab punika saged dados modhal kanggé ngrembakaké pariwisata ing kabupatèn punika
Gunungkidul kathah pasisir ingkang jèjèr saking sisih kilen dumugi wétan ingkang dawanipun kirang langkung 65 kilomèter
Pasisir punika gadhah potènsi ingkang saé sanget saha boten kalah saénipun tinimbang pasisir-pasisir ingkang wonten ing Jogja
Woten ing Gunungkidul punika boten saben kecamatan wonten pasisirnipun
Tanjungsari punika wonten kathah pasisir ing antawisipun pasisir sundak, pasisir Indrayanti, pasisir kukup, pasisir drini, pasisir pok tunggal, pasisir sadranan, pasisir krakal, pasisir kukup, pasisir Timang, pasisir timang, pasisir slili, pasisir ngrenehan, ngobaran beach, pasisir wediombo, saha pasisir nglambor
Ananging sejatosipun boten namung punika kemawon
Taksih kathah pasisir ingkang dereng kababar.
Unggah-ungguh basa Unggah-ungguh basa inggih punika ngelmu ingkang nyinau prakawis patrapipun tiyang sami rerembagan
Tiyang jawi migunaaken unggah-ungguh basa kanggé dhasar anggenipun sami sesrawungan kaliyan tiyang sanès
Amargi tiyang jawi menika tiyang ingkang tansah gadhahi tata krama
Anggenipun migunaaken basa jawi wonten undha usukipun miturut patrapipun
Migunaaken basa jawi krama inggil menika salah satunggaling unggah-unggah basanipun tiyang jawi
Basa krama inggil dipunginaaken nalika sesrawungan kaliyan tiyang ingkang langkung sepuh lan nalika wonten ing adicara adat jawa
Griya inggih punika papan ingkang wigati sanget kangge ngecakaken basa amargi ing griya wonten tiyang ing kulawarga menika ingkang sami rerembagan saben dintenipun
Kulawarga punika sarana kanggé putra-putrinipun sami sinau babagan unggah-ungguh.
Amal Algozhali Amal Alghozali yaiku salah sawijining wong kang inspiratif
Dhèwèké dadi petani kang bisa mènèhi inspirasi kanggo petani-petani liyané
Sadurungé dadi petani, Amal nduwèni kepinginan dadi politikus
Dhèwèké tau kuliah ing Universitas Muhammadiyah Jakarta jurusan Ilmu Politik
Ananging nasib apik ora kanggo dhèwèké ing politik
Amal malah banting setir dadi petani
Nalika taun 2001, Amal dadi produsen pupuk cair
Saiki Amal ora mung dadi petani biasa
Dhèwèké dadi motivator kanggo petani-petani liya
Kajaba iku, Amal uga dadi penyuluh pertanian
Akeh ngelmu kang diandharake dening Amal kanggo petani liyane
Ing antarane budidaya tanaman holikultura lan tanaman cepat panen
Saliyane iku, dhèwèké uga ngandharake budidaya lele, nila, lan patin
Nama : Amal Alghozali Papan lair: Madiun Tanggal lair: 14 Juli 1966 Pendidikan: Jurusan Ilmu Politik, Universitas Muhammadiyah Jakarta Garwa: Dr H Ida Sofiani Indriani
Amin Amin (lair 6 Februari 1959), inggih punika salah satunggaling piyantun saking suku Baduy ingkang taksih setya ndamel angklung Baduy ngantos samenika
Amin samenika mapan wonten ing salah satunggaling saung prasaja ingkang mapan wonten ing Desa Leuwidamar, Kecamatan Leuwidamar, Lebak, Banten
Wonten ing saung menika Amin gesang kalihan kulawarganipun
Saung menika boten ageng-ageng sanget, ukuranipun namung udakara 10x5 meter
Saung menika gadhah jarak udakara 500 meter saking dalan aspal paling celak kalihan saungipun Amin menika
Margi tumuju saungipun Amin menika taksih margi alit awujud siti saengga manawi jawah margi menika dados lendhut saengga sisah manawi dipunliwati
Minangka piyantun ingkang nguri-uri budaya, Amin katingal prasaja anggenipun ngangge ageman
ngagem klambi saha clana cekak warni cemeng sha iket warni biru ingkang sampun katingal lawas
Kulawarganipun anggenipun nglampahi pagesangan padintenan ugi taksih ngangge cara-cara ingkang tradhisional
Tuladhanipun, nalika olah-olah, garwanipun Amin taksih ngginakaken keren watu saha urup-urupipun taksih ngginakaken kajeng garing
Wonten ing saung menika Amin ndamel pesenan angklung Baduy kalihan njagi sabin wonten ing sakiwatengenipun
Amin menika sajatosipun nggadhai griya ingkang mapan wonten ing Desa Kanekes, Kecamatan Leuwidamar, Kabupaten Lebak, ingkang tebihipun kirang langkung 15 kilometer saking saung menika
Amin (Ki Pantun) menika taksih teteg anggenipun ndamel angklung Baduy ingkang samenika sampun arang tiyang ingkang ndamel
Angklung menika wigati sanget tumrapipun kaum Baduy
Dipununekaken nalika usum tanem pantun, irama saking angklung menika dipunptadosi saged damel Dewi Sri (Dewi Pari) menika saged remen saengga parinipun anggenipun awoh saged sae saha panenipun saged kathah
Angklung Baduy menika nggadhai keunikan, inggih menika saben sak set pirantos musik kawontenan saking sanga angklung
Menika benten kalihan jumlah alat musik ingkang wonten ing Kasepuhan Ciptagelar, Sukabumi, ingkang namung kadadosan saking limang angklung ingkang nggadhai "nada" pentatonis
Jumlah warga suku Baduy menika kirang langkung wonten 12.000 tiyang
Ananging ingkang taksih setya ndamel angklung Baduy menika namung kalih tiyang, inggih menika Ki Pantun kalihan pandamel angklung satunggal malih
Ananging wonten tigang tiyang malih ingkang ugi gadhah padamelan damel angklung ananging dereng pinter anggenipun ndamel
Nem-neman suku Baduy langkung remen dagang utawi tani dados langkung arang malih ingkang kerja nerasaken damel angklung Baduy menika
Ki Pantun menika wiwit saged ndamel angklung rikala rumiyin dereng krama
Anggenipun sinau damel angklung, Ki Pantun sinau kalihan Ki Angklung ingkang boten sanès inggih menika simah saking garwanipun
Samenika putra-putranipun Ki Pantun nerasaken kadayanipun Ki Pantun kangge nglestantunaken angklung Baduy
Ki Pantun anggenipun damel angklung menika angsal pesenan saking warga Baduy ngantos saking Lebak, ugi saking sanès propinsi kadosta Kabupaten Kuningan, Kitha Bandung, Jawa Barat sarta saking Kitha Denpasar, Bali
Ki Pantun menika saged ndamel angklung Baduy ngantos pitung set saben taunipun
Regi satunggal set angklung Baduy menika satunggal yuta rupiah
Menawi dipunjangkepi tigang bedhuk alit reginipun dados kalih yuta saben set –ipun
Pangupa jiwanipun Ki Pantun dipunangsalaken kejawi saking damel angklung, ugi saking nanem-nanem, antawisipun nanem pantu, pisang, kencur, saha jae.
Sinaosa upah saking tani saha ndamel angklung menika sajatosipun boten cekap kangge pagesangan, ananging Ki Pantun tetep teteg ndamel angklung Baduy, saha nglestantunaken angklung Baduy menika
Amargi menawi ndamel angklung menika saged ndamel manahipun Ki Pantun dados remen saha bingah
Amin nggadhahi pepinginan bilih ngantos pungkasaning gesang, Ki Pantun kepingin tetep nglestantunaken warisan leluur, angklung Baduy menika
Kapinteran Ki Pantun ndamel angklung menika damel Ki Pantun dipunpitados kangge ngrawat saha njagi angklung Buhun ingkang namung wonten kalih set ingkang boten angsal dipunbeta medal saking wilayah Baduy Dalam
Wilayah Baduy Dalam menika jarakipun kirang langkung 10 kilometer saking dalan aspal celakipun.
Abdul Aziz Abdul Aziz lair ing Jombang, Jawa Wétan, 18 Dhésèmber 1964, padamelanipun dados Koordinator Departement Cabang Olahraga NPC saha Pelatih kepala tim atlentik Asian Games 2018
Pengalaman pelatih inggih punika nglatih atlet ASEAN para games 2001 tekan saiki, salajengipun Ketua Bidang Pembinaan Prestasi NPC Jateng 2007-2011, salajengipun pamilik klub BKR Racing di Solo, Jateng, 2007tekan saiki
Abdul Aziz minangka pelatih atlentik ajang Asian Games 2018 ngasilaken atlet-atlet ingkang berprestasi.Miturut Abdul Aziz ajang Asian Games 2018 menika dados ajang olahraga ingkang kathah kesanipun
Abdul Aziz saged dados pelatih atlentik Asian Games 2018 amargi gadhah pengalaman ingkang kathah wonten bidang olahraga
Amargi Abdul Aziz sampun gadhah sanget prestasi wonten bidang olahraga.Sanadyan Abdul Aziz menika sampun misuwur gadhah watak tegas saha galak, ananging saking watak tegas saha galak Abdul Aziz saged damel para atlentik difabel saé sanget
Saking menika Abdul Aziz saged damel atlet-atlet Indonesia ingkang badhé damel indonesia langkung maju
Boten namung menika kémawon Abdul Aziz ugi tansah maringi motivasi saha dorongan kanggé para atlentik difabel wonten ing Indonesia
Ancas saking piyambakipun ugi saé sanget inggih menika saged ngangkat harkat martabat kanca-kanca difabel
Saking menika saged dipunpendhet dudutan bilih Abdul Aziz inggih menika atlet ingkang saged dados tuladha kanggé sinten kémawon
Amargi saking semangat saha usahanipun saged dados atlet ingkang saé sanget.
Alexander Ngadus Alexander Ngandus, miyos wonten ing Flores, NTT sapunika yuswanipun 71, piyambakipun minangka Ketua Adat (Tua Gendang/Teno) Wae Rebo wiwit saking taun 2011
Wiwit Wae Rebo dipunbikak dados tujuan wisata, ing taun 2018, alexander kagungan jejibahan tambahan
Gantosan kalihan sesepuh sanesipun, piyambakipun kedah tansah siaga nyambut "wisatawan"
Piyambakipun tansah mimpin ritual adat panampi tamu wonten ing "rumah adat (" mbaru gedang )
Wonten ing griya punika, gendang ingkang dipunagem kangge ritual-ritual adat dipunsimpen
Wonten ing griya "kerucut" ingkang papanipun wonten ing tengah-tengahing "rumah adat" sanesipun, Alexander sila wonten ing tengah ruangan
Sanadyan wonten ing wingkingipun madeg kokoh tiang, ananging baunipun boten dipun senderaken
Wonten ing basa Manggarai, basa ingkang dipunagem dening warga Wae Rebo, piyambakipun ngandharaken salam dhumateng leluhur ingkang sampun seda kangem nyambut "wisatawan" minangka warga wonten ing dusun menika
Nama upacaraniapun menika dipunarani Wae Lu
Alexander Ngandus mianangka ketua adat wonten ing Wae Rebo wiwit saking taun 2011
Yusawanipun sampun 71, kagungan putu 10
Sanadyan sampun sepuh Alexander boten lajeng bucal 3 upacara adat ingkang tansah dipuntindakaken saben taunnipun
Piyambakipun ugi ngajak para warga kangem ngrumat warisan karya seni, kadosta kerajinan tenun cura
Ahmad Lugas Kusnadi Ahmad Lugas Kusnadi (lair 18 Oktober 1972) utawa kang kerep diceluk ugas yaiku pemusik kang seneng ngulurké tangané kanggo mbantu bocah-bocah kang terlantar ing dalan-dalan ing Kabupaten Lebak, Banten
Dhèwèké duwé kekarepan supaya bocah-bocah kui mau metu saka urip kang peteng lan duwèni motivasi kanggo ngrengkuh masa depan
Kejaba konser musik, ugas uga nawari bocah-bocah nggawe kerajinan tangan, aktif olahraga, nambah literasi, lan dolanan téater
Ahmad Lugas Kisnadi lair ing Jakarta
Garwané jenengé Siti Mariani Sirait, lan duwèni anak loro jenengé Ahmad Gibran Partitur lan Siti Gamaria Mozart.
Alfandriansyah Alfandriansyah (lair 13 Fèbruari 1986) inggih punika satunggaling pelopor lingkungan ingkang ngraos boten sekeca nalika ningali pegunungan ingkang gundul wonten ing Pegunungan Bukit Barisan, Nagari Aie Dingin, Lembah Gumanti, Solok, Sumatera Barat
Alfandriansyah (32) lajeng ngajak para mudha perantauan supados wangsul saperlu ndandani karisakan alam nagari lewat taneman kopi
Anggenipun ndandani karisakan dipunwiiti sasampunipun mangginhaken margi, kawiwitan tigang taun kapungkur sampun 80.000 taneman pelindung utyawa penaung dipuntanem
Alfandriansyah lair tanggal 13 Fèbruari 1986, alamat wonten ing Nagari Aie Dingin, Jorong Data, Kecamatan Lembah Gumanti Kabupaten Solok, Sumatera Barat
Awit saking raos prihatin kalihan kondisi alam ingkang gundul ugi penasaran kalihan pasaran kopi, Adi (akrabipun Alfandriansyah)
Saben ningali kahanan bukit-bukit ingkang sami gundul wonten Pegunungan Bukit Barisan ing Nagari Aie Dingin, Lembah Gumanti, Solok, Sumatra Barat raosipun mboten tentrem
Lajeng Alfadriansyah ngajak para pemudha perantauan wangsul kangge mulihaken nagari lumantar kopi
Anggenipun mulihaken alam pikantuk margi, sampun wiwit tigang taun kepungkur budidaya kopi dipunrembakaken
Sampun 80.000 taneman pelindung utawi penaung dipuntanem
Anggenipun nanem sampun nyebar wonten kawasan hutan lindung sakupengipun desa masyarakat
Taneman penaung punika njagi taneman kopi saking gugur kembang saha buah
Taneman ugi dados tameng saking ancaman bencana
Adi (akrabipun Alfadriansyah) taksih kemutan wontenipun bencana banjir kalihan tanah longsor awetawis taun kepengker ingkang nyebabaken setunggal warga nilar amargi kagawa arus banjir
Saking kadadosan menika Adi sadar bilih karisakan lingkungan menika nggadhai daya ingkang ageng
Risakipun alas kawiwitan nalika dipunrembakakaken pertanian markisa wonten ing Nagari Aie Dingin
Alas wonten ing sapanjangipun bukit gundul sanalika, dipungantos dados sentra budidaya markisa unggulan Sumatera Barat
Kahanan menika langkung parah malih amargi nalika lahan dipunbukak kawiwitan kanthi dipunbakar
Bukit bukit menika sansaya dangu sansaya gundul kalihan garing
Adi ugi nyariosaken bilih sekedhik kémawon wonten geni, kebakaran enggal nyebar, lajeng lepen-lepen langkung gampil asat wonten mangsa ketiga déné nalika mangsa rendheng gampil mliwet
= Alas Nagari = Alas nagari boten saged uwal saking kisah kopi kalihan pagesangan manungsa Solok
Dangunipun 4 abab kopi sampun dipuntanem wonten ing alas-alas nagari
Sampun turun temurun masyarakat sampun ngginakaken ron kopi, sanès wiji kopinipun, dipundadosaken unjukan anget
Masyarakat lajeng tepang kalihan pengolahan wiji kopi dados unjukan seduh sasampunipun penjajah Walandi mlebet
Penjajah madegaken system tanam paksa Tanah Minang, lajeng kopi Solok wiwit dipuntepang
Asiling panen boten namung kangge masok kabetahan kopi kangge penjajah, saperangan ageng dipunbeta berlayar dumugi Amerika Serikat kalihan Inggris
Wontenipun wabah karat ron kopi ndadosaken Walandi nggantos taneman kanthi robusta
Kisah kpi arabika cekap dangu lajeng sirep
Arabika sejatosipun cocok sanget bilih dipuntanem wonten mrika
Kahanan iklim kalihan inggilipun wonten 1.500-1.800 m saking permukaan laut.
Ananging kabikakipun pasar ndadosaken asiling kopi ingkang kathah boten gadhah nilai jual
Adi ngandharaken bilih pedagang wonten pasar boten purun tumbas kopi
Akses pasar dereng dipunbikak, ananging budidaya kopi ters dipungalakaken pamarintah daerah
Bibit dipunbagekaken supados petani purun nanem nkopi
Sasampunipun program rampung, petani dipuntilaraken
Akibat saking menika nalika taneman wiwit ngasilaken, petani sansaya bingung anggenipun masaraken asil kopi
Kahanan menika kedadosan kosok balen kalihan agengipun minat donya marang kopi arabika
Raos penasaran lajeng mbeta Adi wangsul wonten nagari tahun 2012
Wonten kampong halaman, piyambakipun mangertos bilih kopi arabika boten dipunkelola
Wonten pasar, wiji kopi menika kacampur kalihan robusta, saengga citarasa kopi boten wonten
Adi lajeng boten sengaja kpanggih kalihan Windy Adhapa saha Teuku Firmansyah, para pemudha sarjana perantauan ingkang wangsul
Lajeng sami pirembagan kalihan petani, Ardi Sunarya saha Bakri Rahman Syah
Saking pirembagan menika lajeng sepakat kangge ngelola kopi kanthi tenanan
Langkah salajengipun inggih menika bagi tugas
Adi madosaken pasar kopi, ingkang sanesipun gadhah tugas ndampingi petani kopi, rehabilitasi lahann ingkang risak, mbangun usaha hilir kopi, lan sanesipun
Pakaryan menika dipunwastani “Radjo’s Project”, ugi lajeng damel Koperasi Serba Usaha (KSU) Solok Radjo
Sekedhik-sekedhik usaha nuwuhaken asil, kopo Solok lajeng dipukenal
Sesarengan kalihan inggilipun minat kopi solok, penanaman kopi dipunrembakakaken
Satunggaling cara kangge ngrembakakaken kopi supados selaras kalihan mulihaken alam inggih menika nanem kopi kanthi cara agroforestry, inggih menika kopi kalihan alas semarak sesarengan
Kangge miyaraken ndandosi alas ingkang risak, Adi sakanca ngajokaken ijin ngelola alas adat saha alas nagari
Kementrian Lingkungan Hidup dan Kehutanan lajeng maringi hak kelola alas adat ingkang wiyaripun 3.200 hektar wonten ing sakupengipun Lembah Gumanti
Wonten ing wekdal ingkang sami, pemangku adat ugi maringi hak kelola hutan negeri
Upaya kangge mulihaken alam pungkasanipun nemokaken margi.
Alit Alit inggih menika salah satunggaling pemuda wonten Kampung Penyengat, Kecamatan Sungai Apit, Kabupaten Siak, Riau
Piyambaikipun dados ketua Kerapatan Adat Suku Anak Rawa, Sekretaris Badan Permusyawartan Kampung, Ketua Sanggar Seni Anak Rawa, saha Ketua Keluarga Besar Ikatan Keluarga Anak Rawa
Alit menika pemuda ingkang miwiti wontenipun sarjana ing kampungipun taun 2009
tamat SMA N III Selat Panjang taun 2005
nalika SD wonten 12 kancanipun satunggal kelas, ananging kantun 5 kanca ingkang saged nerasakren dumugi lulus saha namung alit ingkang nerasaken wonten SMP
Alit kuliyah wonten Fakultas Keguruan Ilmu Pendidikan Universitas Islam Riau Jurusan Bahasa Inggris.Alit saget lulus studi 3 taun 8 sasi.
Mayoritas Minoritas Sarana Rinaketing Paseduluran Mayoritas Minoritas Sarana Rinaketing Paseduluran Nisa Rahmawati Bali yaiku satunggaling papan wisåtå kang kondhang kalokå nganti jagad mancå nagarå
Mayoritas masarakate nganut agamå Hindu
Bedå karo pulo Jåwå sing mayoritas masarakate nganut agamå Islam
Papan nomer siji sing duwe "daya tarik" dhuwur såkå papan-papan wisåtå liyå ånå ing nagarå Indonesia
Masarakat Bali ugå sugih marang "folklore"
"Folklore" yaiku tradhisi sing wis diwarisaké marang leluhur kang duwe gunå kanggo masarakate (Suwardi, 2010:4)
Burnvand (Suwardi, 2010:7) mèrang folklore dadi telung golongan
Kapisan folklore lisan awujud dongénég, caritå rakyat, dialék, lan sapanunggalanè
Sing kepindho yaiku adat sabênè, ing antaranè nyakup jinising folklore lisan lan nonlisan kayatå adat istiadat, kapitadosan rakyat
Kang kaping telu yaiku folklore material awujud "seni kriya", busånå, panganan, lan sapanunggalanè
Ni Putu Leong sawijining "tour" "guide" ngandharakè yén Bali biså narik wisatawan amargå telung sebab
Kang kaping pisan yaiku anane pura sing jejer thirik-thirik, sing keloro yaiku wanodyå Bali, kang kaping telu yaiku alam
Sebab iku pancen dadi kasunyatan sing ånå
Pura kang dadi wujud såkå folklore material yaiku papan kang dinggo ngibadah uamat agama Hindu
Pura sing digawé kanthi akeh cacahe kuwi mau ora sawijining kwajiban kang kudu dilakokakè marang wong Bali
Ananging masarakat Bali sing mayoritas nganut agama Hindu kuwi marem yen biså gawè pura
Kåyå tå yén dhèwè wis kulinå mangan sêgå, yén sedinå waè ora mangan sêgå senadyan wis mangan roti pirang-pirang, panggah waè yén durung marêm
Nalikå jaman mbiyén sekitar taun 1950-an wanodyå Bali anggonè nganggo busånå bedå karo kiya-liyanè
Yaiku bagian dhådhå ora ditutupi, sing ditutupi iku dhådhå mengisor nganti tekan sak dhuwurè kèmiri
Ora ånå wong sing ngandharakè yén alam pulo Bali kuwi élék
Di delok såkå pantènè waè wis nrêsnakakè
Ugå ijo royo-royonè godhong sing marai ayèm didèlèng måtå
Sanadyan rådå panas, nanging ora dadi masalah yén ngélingi apikè alam pulo Bali
"Kerajaan" Majapahit sing pusatè ånå ing pulo Jawa kanthi nganut agåmå Hindu, tau ngêdêgakè kerajaan anéng Bali ugå ing taun 1343 M
nalikå kuwi mèh kabéh agåmå ånå ing Nêgårå Indonesia kuwi Hindu
Ananging sakwisè kerajaan Islam lumebu, kåyå tå "Samodra Pasai", "kerajaan Demak", lan sapanunggalanè
Såyå suwè såyå sing nganut agåmå Islam såyå akéh
Awit mangkono mau, "kerajaan Majapahit" banjur pindhah ånå Bali amargå ngêråså kêdhêsuk "kerajaan Islam".
Dadi wajar waè, yén agåmå Hindu dadi Mayoritas ånå ing pulo Bali
Anéng kånå ugå ånå agåmå liyå kang diaku Indonesia ananging dadi minoritas
Mengkono kuwi mau kang ndadékakè rukuning ing antaranè masarakat Bali
Biså ngerti åpå kui "toleransi", "kerjasama," lan pangêrtén têntrêming urip
"Toleransi" iku penting amargå såkå têgêsè "toleransi" "sikap" kanggo ngurmati beda-bedanè ing antaranè bèdå siji lan liyånè
Nalikå "toleransi" wis ånå ing antaranè wong, wis mesthi yén bakal nuwuhakè "kerjasama"